Για όσα από τα ταμειακώς ενημερωμένα μέλη του Συνδέσμου Ψυχολόγων Κύπρου θα ήθελαν να εγγραφούν στο συνέδριο, ο Σύνδεσμος ως συνδιοργανωτής του συνεδρίου θα προσφέρει 30 επιχορηγήσεις, οι οποίες δίνουν έκπτωση 40 ευρώ σε Full Registration or Day Registration packets. Η έκπτωση θα δίνεται αυστηρά με τήρηση σειράς προτεραιότητας.

Η διαδικασία εγγραφής των μελών που θα διεκδικήσουν τις 30 επιχορηγημένες εγγραφές, θα πρέπει να είναι η παρακάτω:

1. Όλες οι εγγραφές για το συνέδριο θα γίνονται εκ των προτέρων μέσω του online συστήματος [www.easyconferences.org](https://www.easyconferences.org/). Για περισσότερες πληροφορίες παρακαλώ επισκεφτείτε το **<http://ispa2020.org/registration/>**
2. Οι εκπτώσεις θα προσφερθούν μέχρι την εξάντληση τους βάση σειράς εγγραφής στο online σύστημα
3. Όσοι ενδιαφέρονται να διεκδικήσουν μία από τις εκπτώσεις θα μπορούν να προχωρούν κανονικά με την εγγραφή τους μέσω του online συστήματος ΑΛΛΑ να μην ολοκληρώνουν την πληρωμή της εγγραφής (στην έξοδο από το σύστημα η εγγραφή θα παραμένει μέσα, όμως θα φαίνεται απλήρωτη για αυτό ίσως και να λάβουν κάποιο αυτόματο εμαιλ). Σε περίπτωση πληρωμής μιας εγγραφής στο σύστημα ΠΡΙΝ τη διεκδίκηση της έκπτωσης, ΔΕΝ υπάρχει δυστυχώς δυνατότητα επιστροφής χρημάτων.
4. Στη συνέχεια της εγγραφής χωρίς πληρωμή, είναι απαραίτητο όπως ο συμμετέχοντας επικοινωνήσει μέσω εμαιλ άμεσα, ή εντός τριών εργάσιμων ημερών, με τη Γραμματεία του Συνεδρίου, την Εasy Conferences, στο [info@easyconferences.eu](mailto:info@easyconferences.eu) με το ακόλουθο θέμα **«ISPA 2020 -Αίτημα για Έκπτωση Συνδέσμου Ψυχολόγων Κύπρου».** Το βασικό περιεχόμενο του εμαιλ μπορεί να είναι ως ακολούθως *«Έχω ολοκληρώσει την εγγραφή μου για το συνέδριο ISPA 2020 στο όνομα ΧΧΧΧΧ μέσω του online συστήματος στις ??/??/2020. Έχω επιλέξει εγγραφή με full registration (ή με ημερήσιο πακέτο αναλόγως του τι επιλέχθηκε). Δεν έχω ακόμα ολοκληρώσει την πληρωμή της εγγραφής μου γιατί επιθυμώ να αιτηθώ για μια από τις 30 επιχορηγημένες εκπτώσεις που προσφέρθηκαν στο ΣΨΚ. Επισυνάπτω αποδεικτικά ότι (1) είμαι ταμιακώς ενημερωμένο (για το 2020) μέλος του Συνδέσμου Ψυχολόγων Κύπρου (ΣΨΚ) και (2) είμαι Εγγεγραμμένος Ειδικός Ψυχολόγος στο μητρώο του Συμβουλίου Εγγραφής Ψυχολόγων.»*
5. Στην συνέχεια, η Γραμματεία του Συνεδρίου θα επικοινωνήσει με το συμμετέχοντα μέσω εμαιλ με περαιτέρω οδηγίες για πληρωμή αφού πρώτα εφαρμοστεί η έκπτωση. Σε περίπτωση μη ολοκληρωμένων αποδεικτικών, θα δοθούν σχετικές οδηγίες πριν την εφαρμογή της έκπτωσης. Σε περίπτωση εξάντλησής της έκπτωσης, θα ενημερωθεί σχετικά ο ενδιαφερόμενος.
6. Σε περίπτωση μη αξιοποίησης της έκπτωσης για αποπληρωμή της εγγραφής εντός 10 ημερών από την ημέρα έκδοσης της, δύναται να παραχωρηθεί σε επόμενο ενδιαφερόμενο.
7. Σε περίπτωση που μια εγγραφή παραμείνει χωρίς πληρωμή ισχύουν οι κανόνες της Εasy Conferences όπως αναφέρονται στο σύστημα.

* Η έκπτωση ισχύει **ΜΟΝΟ** για Full Registration or Day Registration packets (αλλά όχι για το Student Packet που προσφέρεται ήδη σε σημαντικά μειωμένη τιμή).